«Barselona» hujumchisi Lionel Messi yaqin vaqtlarda klub bilan yangi shartnoma imzolaydi. Ispaniyaning Sport nashri o‘z muqovasini xuddi shunday ma’lumot bilan nashr etgan. Bugun, 30 iyun kuni Argentinaning Rosario shahrida Lionel Messi Antonella bilan nikoh marosimini o‘tkazadi. Kelin-kuyovning asal oyidan so‘ng 15 iyulda shartnoma masalasi ko‘rib chiqiladi. Shartnoma 2021 yilga qadar imzolanishi kutilmoqda. Messiga shartnomani bekor qilish uchun 400 mln yevrolik tovon puli taklif qilingan. 30 yoshli futbolchining amaldagi shartnomasi 2018 yilga qadar mo‘ljallangan.